Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7874. Il-EUR-Lex hu l-aċċess fuq l-Internet għal-liġi Ewropea. Il-Kunsill tal-Unjoni Ewropea ddeċieda li l-persuni li jidhru fl-Annessi msemmija hawn fuq għandhom jiġu inklużi fil-lista ta' persuni u entitajiet soġġetti għall-miżuri restrittivi previsti fid-Deċiżjoni (PESK) 2015/1333 u fir-Regolament (UE) 2016/44 dwar miżuri restrittivi fid-dawl tas-sitwazzjoni fil-Libja. Qed tinġibed l-attenzjoni tal-persuni kkonċernati għall-possibbiltà li ssir applikazzjoni lill-awtoritajiet kompetenti tal-Istat(i) Membru/i rilevanti kif indikat fis-siti elettroniċi fl-Anness IV għar-Regolament (UE) 2016/44, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi (ara l-Artikolu 8 tar-Regolament). Il-persuni kkonċernati jistgħu jibagħtu talba lill-Kunsill, flimkien ma' dokumentazzjoni ta' sostenn, biex id-deċiżjoni li huma jiġu inklużi fil-lista msemmija hawn fuq tiġi kkunsidrata mill-ġdid, fl-indirizz li ġej: Qed tinġibed l-attenzjoni tal-persuni kkonċernati anke għall-possibbiltà li jikkontestaw id-Deċiżjoni tal-Kunsill quddiem il-Qorti Ġenerali tal-Unjoni Ewropea, f'konformità mal-kondizzjonijiet stabbiliti fit-tieni paragrafu tal-Artikolu 275, u r-raba' u s-sitt paragrafu tal-Artikolu 263, tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' proċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (UE) 2016/44. Dan l-Avviż tal-Kummissjoni huwa ppreżentat sabiex jiġu spjegati l-fehmiet tal-Kummissjoni dwar kif għandhom jiġu implimentati ċerti dispożizzjonijiet. Il-Kummissjoni mhux biħsiebha tirrevedi d-Direttiva jew tinterferixxi fil-ġurisdizzjoni tal-Qorti tal-Ġustizzja fi kwistjonijiet ta' interpretazzjoni. L-ewwel nett l-Avviż jistabbilixxi l-obbligi prinċipali sabiex jiġu pprovduti biżżejjed faċilitajiet adegwati tal-akkoljenza fil-portijiet u kif dan għandu jiġi rifless fil-pjanijiet komprensivi tal-akkoljenza u tat-tqandil tal-iskart għal kull port skont ir-rekwiżiti msemmija fl-Anness I tad-Direttiva. Barra minn hekk ikopri l-obbligi prinċipali dwar l-użu reali ta' dawk il-faċilitajiet: ir-rekwiżit biex l-iskart iġġenerat mill-bastimenti jiġi kkonsenjat lill-faċilitajiet tal-akkoljenza fil-portijiet qabel ma bastiment ikun jista' jitlaq minn port u l-eċċezzjoni għal dak ir-rekwiżit meta jkun hemm biżżejjed kapaċità ddedikata ta' ħżin għall-iskart kollu ġġenerat mill-bastimenti. Fl-aħħar nett, l-Avviż tal-Kummissjoni jipprovdi gwida dwar l-applikazzjoni ta' eżenzjonijiet mill-obbligi prinċipali msemmija fid-Direttiva. Id-Direttiva 2000/59/KE dwar il-faċilitajiet tal-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija (minn hawn 'il quddiem "id-Direttiva" jew "id-Direttiva PRF") tallinja l-liġi tal-UE mal-obbligi internazzjonali msemmija fil-Konvenzjoni MARPOL. Mill-adozzjoni tagħha 'l hawn, il-Konvenzjoni MARPOL ġiet emendata diversi drabi, filwaqt li gradwalment resqet lejn projbizzjoni totali fuq ir-rimi, u nkiseb għarfien ġdid dwar kif ir-rimi tal-iskart fil-baħar jaffettwa l-ekosistemi tal-baħar. il-ħtiġijiet operazzjonali tal-utenti tal-port; id-daqs u l-post ġeografiku tal-port; it-tip ta' bastimenti li jidħlu f'dak il-port; l-eżenzjonijiet previsti fl-Artikolu 9. Minn banda l-adegwatezza tirrigwarda l-kundizzjonijiet operazzjonali, jiġifieri li jiġu ssodisfati l-ħtiġijiet tal-bastimenti li normalment iżuru l-portijiet u mhux jinħolqu ostakli għall-bastimenti li jużaw il-faċilitajiet, u mill-banda l-oħra tirrigwarda l-ġestjoni ambjentali tal-faċilitajiet. L-Artikolu 4(3) tad-Direttiva jitlob li l-Istati Membri jistabbilixxu proċeduri skont dawk maqbula mill-OMI, sabiex l-inadegwatezzi allegati tal-faċilitajiet tal-akkoljenza fil-portijiet jiġu rrappurtati lill-Istat tal-port. Barra minn hekk, l-Artikolu 12(f) jobbliga lill-Istati Membri jiżguraw li l-Kummissjoni tingħata kopja ta' dawn l-allegazzjonijiet. Element fundamentali tad-Direttiva fil-kuntest li jiġu pprovduti faċilitajiet adegwati tal-akkoljenza fil-portijiet huwa l-obbligu li jiġu żviluppati u ssorveljati l-pjanijiet tal-akkoljenza u tat-tqandil tal-iskart (il-"Pjanijiet WRH") fil-portijiet kollha għall-akkoljenza u għat-trattament tal-iskart iġġenerat mill-bastimenti u tal-fdalijiet mill-merkanzija. Il-Pjan WRH jifforma wieħed mill-mekkaniżmi prinċipali għall-implimentazzjoni tar-rekwiżiti tad-Direttiva fil-livell tal-portijiet. Sabiex jitfassal pjan, l-awtoritajiet kompetenti jridu l-ewwel nett jagħmlu stima tal-ħtiġijiet tal-bastimenti li jżuru l-port (normalment) fil-kompetenza tagħhom u t-tieni nett iridu jieħdu l-miżuri xierqa sabiex jiġu ssodisfati dawk il-ħtiġijiet. L-Artikolu 5 tad-Direttiva jitlob li pjan bħal dan jiġi żviluppat u implimentat għal kull port wara li jsiru konsultazzjonijiet mal-partijiet rilevanti filwaqt li jitqiesu r-rekwiżiti fl-Artikoli 4, 6, 7, 10 u 12. Fl-Anness I tad-Direttiva ġew stabbiliti rekwiżiti dettaljati għall-Pjanijiet WRH. Fi Pjan WRH, firxa wiesgħa ta' kwistjonijiet iridu jiġu indirizzati, inklużi dawk li jikkontribwixxu għall-iżvilupp tas-sistema tal-faċilitajiet tal-akkoljenza fil-portijiet u għall-implimentazzjoni tal-Pjan. L-Anness I jiddistingwi bejn sett ta' elementi obbligatorji li jridu jiġu inklużi f'kull Pjan WRH u sett ta' elementi rakkomandati. Fost l-elementi obbligatorji huma inklużi d-deskrizzjonijiet tal-faċilitajiet, il-proċeduri għall-akkoljenza u għall-ġbir tal-iskart, is-sistema ta' imposti u l-proċeduri sabiex jiġu rrappurtati l-inadegwatezzi allegati u sabiex issir konsultazzjoni. Dawn l-elementi huma parti mit-tagħrif li għandu jkun disponibbli wkoll għall-utenti kollha tal-portijiet. Fl-aħħar nett, il-Pjan WRH huwa wkoll għodda importanti għall-applikazzjoni tas-sistema tal-irkupru tal-kostijiet, li mitluba tiġi stabbilita skont l-Artikolu 8 tad-Direttiva. Skont l-Anness I, il-Pjan WRH irid ikopri deskrizzjoni tas-sistema ta' imposti. Dan it-tagħrif għandu jkun disponibbli pubblikament u soġġett għal konsultazzjoni kontinwa. Għalhekk, filwaqt li jitqies il-kamp ta' applikazzjoni tad-Direttiva, il-pjanijiet WRH jistgħu jvarjaw b'mod sinifikanti fid-dettall u fil-kopertura, minn port kummerċjali kbir għal port żgħir tas-sajd jew marina. Xi wħud mill-elementi elenkati fl-Anness I jistgħu jkunu parzjalment applikabbli biss għal portijiet iżgħar bi flussi mnaqqsa ta' skart jew b'servizzi speċjalizzati ħafna tat-trasport bil-baħar. Il-Kummissjoni hija tal-opinjoni li dak li jista' jitqies bħala "xieraq" għal port ikun jiddependi fuq id-daqs, il-post ġeografiku u t-tip ta' attivitajiet imwettqa fil-port, li jkunu jiddeterminaw ukoll il-livell ta' dettall rikjest għal kull pjan. Meta pjan reġjonali jiġi żviluppat b'tali mod li jkopri iżjed minn port wieħed, u jiġi implimentat f'kuntest reġjonali, l-involviment ta' kull port għandu jkun proporzjonali għall-kummerċ tiegħu. Fil-każijiet kollha, il-ħtieġa għal faċilitjajiet adegwati tal-akkoljenza fil-portijiet u d-disponibbiltà tagħhom iridu jiġu speċifikati għal kull port individwali. Id-Direttiva fiha rekwiżit speċifiku fl-Artikolu 5(1) biex fil-proċess tal-iżvilupp u tal-implimentazzjoni tal-Pjan WRH issir konsultazzjoni mal-partijiet rilevanti, b'mod partikolari mal-utenti tal-portijiet (jew mar-rappreżentanti tagħhom). Il-proċedura ta' konsultazzjoni, li hija inkluża wkoll bħala rekwiżit bażiku fl-Anness I, toffri lill-awtoritajiet tal-port metodu biex jifhmu u jissodisfaw il-ħtiġijiet tal-utenti tagħhom. Il-Kummissjoni tikkunsidra li għall-funzjonament kif suppost tas-sistema huwa kruċjali d-djalogu kostruttiv bejn l-awtorità tal-port, il-kuntratturi tal-iskart, l-utenti tal-port u l-partijiet interessati l-oħra, b'mod partikolari sabiex jiġu stabbiliti faċilitajiet adegwati li jissodisfaw il-ħtieġa tal-bastimenti li normalment jużaw il-port. Billi jiġu vvalutati l-flussi tal-iskart iġġenerat mill-bastimenti li x'aktarx irid jaffronta l-port permezz tal-konsultazzjoni tal-partijiet ikkonċernati, min ifassal il-pjan jista' jiżviluppa Pjan WRH adattat permezz ta' analiżi xierqa ta' din id-dejta. L-Artikolu 5(3) tad-Direttiva jitlob li l-Istati Membri jevalwaw u japprovaw il-Pjanijiet WRH, jagħmlu monitoraġġ tal-implimentazzjoni tagħhom u jiżguraw l-approvazzjoni mill-ġdid minn tal-inqas kull tliet snin u wara bidliet sinifikanti fit-tħaddim tal-port. Meta jwettqu l-evalwazzjoni, l-awtoritajiet kompetenti għandhom jikkunsidraw il-Pjan WRH li jkun ġie ppreżentat fl-isfond tar-rekwiżiti msemmija fl-Anness I tad-Direttiva PRF. Jekk kwalunkwe wieħed mill-elementi obbligatorji tal-Anness I ma jkunx ġie indirizzat b'mod adegwat, il-Pjan WRH ma għandux jiġi approvat u l-awtoritajiet tal-port għandhom jirċievu ġustifikazzjoni sabiex minnufih ikunu jistgħu jagħmlu tajjeb għall-kwistjonijiet pendenti. Il-portijiet għandhom iwettqu rieżami maġġuri tal-Pjanijiet WRH tagħhom kull tliet snin u wara li jsiru "bidliet sinifikanti" fit-tħaddim tal-port. F'dan il-kuntest tqajmet il-mistoqsija dwar liema tip ta' bidliet fil-port għandhom jitqiesu li huma "sinifikanti". Il-Kummissjoni tikkunsidra li l-bidliet sinifikanti jistgħu jinkludu żieda jew tnaqqis strutturali importanti fl-għadd jew fit-tip ta' bastimenti, l-iżvilupp ta' infrastruttura ġdida fil-port, bidla fil-forniment tal-faċilitajiet tal-akkoljenza fil-portijiet, jew tekniki ġodda tat-trattament abbord. Minbarra l-proċeduri trasparenti ta' konsultazzjoni, il-proċeduri effettivi sabiex jiġu rrappurtati l-inadegwatezzi allegati huma essenzjali sabiex jittejjeb it-tħaddim tal-faċilitajiet tal-akkoljenza fil-portijiet. Skont l-Artikolu 4(3) tad-Direttiva, l-Istati Membri jridu jistabbilixxu proċeduri sabiex l-inadegwatezzi allegati tal-faċilitajiet tal-akkoljenza fil-portijiet jiġu rrappurtati lill-Istat tal-port, f'konformità mal-proċeduri maqbula mill-OMI. L-Anness I jirrikjedi li dawn il-proċeduri jiġu inklużi fil-Pjan WRH u li jkunu disponibbli għall-utenti kollha tal-portijiet. L-Artikolu 7(1) jirrikjedi li qabel iħalli l-port, il-kaptan ta' bastiment li jidħol f'port tal-UE jikkonsenja l-iskart kollu ġġenerat mill-bastiment lil faċilità tal-akkoljenza fil-port. Sabiex jittaffa l-piż minn fuq il-bastimenti biex ma jkollhomx għalfejn jagħmlu kunsinna f'kull port meta l-ammonti ta' skart abbord ma jirriżultawx f'rimi l-baħar potenzjali, l-Artikolu 7(2) jistipula eċċezzjoni mir-rekwiżit tal-kunsinna obbligatorja billi jipprevedi li l-bastiment: Il-Kummissjoni tenfasizza li l-Artikolu 7(2) tad-Direttiva jikkostitwixxi eċċezzjoni mir-rekwiżit tal-kunsinna obbligatorja u hemm bżonn li ma jiġix interpretat b'mod wiesa'. Sabiex jiġi stabbilit jekk hemmx biżżejjed kapaċità ddedikata ta' ħżin għall-vjaġġ li jkun biħsiebu jagħmel il-bastiment, huwa importanti wkoll li jitqies l-ammont ta' skart li x'aktarx jiġi ġġenerat abbord il-bastiment bejn il-port tat-tluq u l-port tad-dħul li jmiss. Il-fatturi li jaffettwaw il-ġenerazzjoni tal-iskart ta' bastiment huma kemm statiċi (it-tip ta' bastiment, is-sena ta' kostruzzjoni, l-qawwa tal-magna ewlenija, eċċ.) kif ukoll iktar volatili (l-ammont ta' merkanzija abbord, il-kundizzjonijiet tal-vjaġġ, l-ippjanar tar-rotta, l-għadd ta' passiġġieri abbord, eċċ.). Hemm ukoll għadd ta' fatturi li jikkontribwixxu b'mod sinifikanti biex jitnaqqas l-iskart abbord, inkluż ir-riċiklaġġ tal-iskart, l-inċinerazzjoni abbord, l-użu ta' Żejt tad-Diżil tal-Bastimenti (MDO), li għandhom jitqiesu wkoll meta jiġi stabbilit jekk ikunx hemm biżżejjed kapaċità ta' ħżin. Fir-rigward tat-trattament differenti ta' kull fluss ta' skart, filwaqt li jitqies li n-notifika fl-Anness II tad-Direttiva tirrikjedi l-għoti ta' tagħrif dwar kull tip ta' skart, flimkien mal-kapaċità massima ta' ħżin u mal-ammont ta' skart li jinżamm abbord għal kull tip ta' skart, il-Kummissjoni tal-fehma li l-kapaċità ta' ħżin trid tiġi vvalutata għal kull tip ta' skart. L-effett ta' dan huwa li jekk b'mod ġenerali jkun hemm kapaċità ta' ħżin fuq il-bastiment, iżda għal tip ta' skart jew xi tipi ta' skart ma jkunx hemm kapaċità bħal din, il-bastiment ma jitħalliex jipproċedi lejn il-port tad-dħul li jmiss. L-Artikolu 7(2) jirreferi għall-"port tal-kunsinna". Għandu jiġi stabbilit jekk il-"port li fih tkun biħsiebha ssir il-kunsinna" għandhiex tinftiehem bħala l-"port tad-dħul li jmiss". Il-Kummissjoni tfakkar li s-sistema stabbilita fl-Artikolu 7(2) hija sistema minn port sa port. L-ewwel sottoparagrafu tal-Artikolu 7(2) jirreferi għall-permess li l-bastiment jipproċedi lejn il-"port tad-dħul li jmiss". Huwa abbażi ta' dan it-tagħrif li l-awtoritajiet kompetenti jevalwaw jekk hemmx biżżejjed kapaċità ta' ħżin abbord il-bastiment għall-iskart kollu ġġenerat mill-bastiment, sabiex jiġu evitati riskji ta' rimi l-baħar fir-rotta lejn il-port tad-dħul li jmiss. Dan it-tagħrif jingħata wkoll fin-notifika li trid tintbagħat lill-port tad-dħul qabel il-wasla, sabiex dak il-port ipoġġi għad-dispożizzjoni tal-bastiment il-faċilitajiet adegwati tal-akkoljenza skont il-bżonnijiet tal-bastiment. L-awtorizzazzjoni tal-port tad-dħul imsemmi fl-Artikolu 7(2) tista' tkopri biss li bastiment jipproċedi lejn il-port tad-dħul li jmiss, iżda mhux lil hinn minnu. Skont din il-loġika, il-"port tal-kunsinna" li ssemma fl-Artikolu 7(2) għandu jinftiehem bħala l-"port tad-dħul li jmiss", peress li huma l-awtoritajiet tal-port tad-dħul li jmiss li jevalwaw jekk il-bastiment inkwistjoni ikunx jista' jipproċedi lejn port ieħor, filwaqt li jqisu l-kapaċità disponibbli ta' ħżin. Għalhekk, l-awtoritajiet kompetenti jeħtieġu jivvalutaw is-sitwazzjoni fil-port li fih tkun biħsiebha ssir il-kunsinna, b'mod partikolari jekk il-faċilitajiet adegwati tal-akkoljenza fil-portijiet humiex disponibbli f'dak il-port. Il-Kummissjoni tinnota li dan jaf ikun diffiċli f'każ li l-port li fih tkun biħsiebha ssir il-kunsinna jkun jinsab 'il barra mill-UE jew ma jkunx magħruf. Kif urew il-valutazzjonijiet tal-Kummissjoni, attwalment fl-Istati Membri jiġu applikati kemm proċeduri ta' approvazzjoni attiva kif ukoll proċeduri ta' approvazzjoni passiva sabiex bastiment jitħalla jitlaq bl-iskart iġġenerat mill-bastimenti abbord: Approvazzjoni Attiva – wara eżami xieraq tal-formola tan-notifika dwar l-iskart u valutazzjoni dwar jekk il-kapaċità ddedikata ta' ħżin abbord hijiex biżżejjed, il-bastimenti jingħataw approvazzjoni espressa bil-miktub biex jitilqu mill-port. Dan isir jew b'ċertifikat jew inkella b'messaġġ sempliċi lill-bastiment li jrid jinżamm abbord; jew Approvazzjoni Passiva – huwa previst intervent biss jekk wara eżami xieraq tan-notifika dwar l-iskart, jew fin-nuqqas ta' notifika, ikun hemm raġunijiet biex wieħed jemmen li l-bastiment ma jikkonformax mar-rekwiżit tal-kunsinna obbligatorja fid-Direttiva. Tinbeda ispezzjoni PRF u jekk jinsab li l-bastiment ikollu biżżejjed kapaċità ta' ħżin abbord, jintalab jikkonsenja l-iskart tiegħu qabel it-tluq. Fil-każijiet l-oħra kollha, il-bastiment jitħalla ibaħħar lejn il-port tad-dħul li jmiss, mingħajr approvazzjoni espressa mill-awtoritajiet bil-miktub jew f'format elettroniku. La l-Artikolu 7(2) u lanqas l-Artikolu 11 u l-Artikolu 12(1)(d) ma jirrikjedu l-ħruġ ta' approvazzjoni espliċita sabiex il-bastiment jipproċedi lejn il-port tad-dħul li jmiss. Għalhekk, il-Kummissjoni tqis li kemm il-proċedura ta' approvazzjoni attiva kif ukoll il-proċedura ta' approvazzjoni passiva huma permessi bid-Direttiva. L-iżvilupp ta' sistema xierqa ta' tagħrif u ta' monitoraġġ huwa previst fid-Direttiva sabiex tgħin lill-Istati Membri jidentifikaw il-bastimenti li ma jkunux ikkonsenjaw l-iskart tagħhom skont id-Direttiva. Kif jirriżulta mill-Artikolu 11(2)(a), il-formola tan-notifika hija l-għodda primarja biex permezz tagħha jintgħażlu/jkunu fil-mira l-bastimenti għal spezzjoni. F'dan il-kuntest, il-Kummissjoni tenfasizza l-ħtieġa għal skambju ta' tagħrif effettiv bejn l-awtoritajiet kompetenti u l-korpi tal-infurzar. B'mod partikolari, huma essenzjali l-flussi ta' informazzjoni li ġejjin: L-awtorità rilevanti tal-infurzar u l-ispetturi tagħha jrid ikollhom aċċess għan-notifiki mingħajr dewmien. Il-port għandu jirrapporta minnufih kwalunkwe inkonsistenza mad-Direttiva, inkluż in-nuqqas ta' notifika jew in-nuqqas ta' kunsinna, lill-awtorità li tkun qed twettaq l-Ispezzjoni PRF; L-awtorità kompetenti f'kull Stat Membru għandha: tirċievi r-rapporti dwar l-inkonsistenzi mill-port jew mill-partijiet terzi, speċjalment fir-rigward ta' dawk il-bastimenti li ma jikkonformawx mar-rekwiżiti tad-Direttiva; tinforma lill-awtorità kompetenti tal-port tad-dħul li jmiss dwar nuqqas ta' kunsinna li tkun ksur tal-Artikolu 7 u 10 tad-Direttiva PRF, sabiex il-bastiment ma jitħalliex jitlaq lejn dak il-port sakemm ma ssirx valutazzjoni iktar dettaljata, kif previst fl-Artikolu 11(2)(d). Madankollu, il-Kummissjoni tenfasizza li f'kull waqt għandhom jiġu żgurati l-applikazzjoni u l-infurzar korretti tad-Direttiva PRF, b'mod partikolari l-konformità mal-kriterji tal-għażla għal spezzjonijiet li jkunu differenti minn dawk li ntużaw fil-qafas tad-Direttiva dwar il-Kontroll tal-Istat tal-Port. Barra minn hekk, huwa importanti li jiġu ssorveljati u spezzjonati wkoll dawk il-bastimenti li mhumiex mitluba jibagħtu notifika dwar l-iskart lil port, inklużi l-bastimenti eżentati fit-traffiku regolari, il-bastimenti tas-sajd u l-opri tal-baħar għar-rikreazzjoni (li huma awtorizzati jġorru mhux iktar minn 12-il passiġġier). L-Artikolu 11(3) jirrikjedi li l-Istati Membri jistabbilixxu proċedura ta' kontroll kemm għall-bastimenti tas-sajd kif ukoll għall-opri tal-baħar għar-rikreazzjoni sabiex tiġi żgurata l-konformità mad-Direttiva. Mill-banda l-oħra, il-bastimenti li jikkonformaw mad-Direttiva, iżda li jiddewmu bla bżonn minħabba l-inadegwatezza tal-faċilitajiet tal-akkoljenza, ikollhom ukoll id-dritt li jiġu kkumpensati (l-Artikolu 12(1)(h)). F'każijiet li fihom l-awtorità rilevanti ma tkunx sodisfatta bir-riżultati tal-ispezzjoni, l-awtorità trid tiżgura li l-bastiment ma jitlaqx mill-port sakemm jikkonsenja l-iskart tiegħu. B'hekk id-Direttiva tipprovdi l-bażi ġuridika u l-kundizzjonijiet biex il-bastiment "ma jitħalliex jitlaq", għalkemm kif spjegat hawn fuq, il-qafas, il-proċeduri u s-sistema ġenerali biex il-bastiment ma jitħalliex jitlaq jistgħu jinkisbu mill-Qafas tal-Kontroll tal-Istat tal-Port, kif previst b'mod speċifiku fl-Artikolu 11(2)(b). Għalhekk, minkejja li l-qafas jaf ikun l-istess, l-att li bih bastiment ma jitħalliex jitlaq skont id-Direttiva PRF irid ikun distint minn "detenzjoni" skont id-Direttiva dwar il-Kontroll tal-Istat tal-Port. Id-deċiżjoni li bastiment ma jitħalliex jitlaq minħabba nuqqas ta' konformità mar-rekwiżiti tal-kunsinna fl-Artikoli 7 jew 10 tista' wkoll tiskatta minn tagħrif riċevut mill-port preċedenti, li jkun jikkostitwixxi "evidenza ċara" ta' nuqqas ta' kunsinna. F'każijiet bħal dawn, l-ispettur ma għandux iħalli l-bastiment jitlaq mill-port sakemm ssir valutazzjoni iktar dettaljata tal-fatturi relatati mal-konformità tal-bastiment mar-rekwiżiti tal-kunsinna tal-iskart. Il-qofol tal-kooperazzjoni bejn l-Istati Membri fl-infurzar tad-Direttiva hija s-sistema ta' rappurtar effettiv bejn il-portijiet għall-iskambju tat-tagħrif rilevanti. Sistema bħal din hija prevista fl-Artikolu 12(3) tad-Direttiva u l-Kummissjoni ħadet l-inkarigu li din is-sistema tiżviluppa u tintegra iktar fi ħdan is-sistemi eżistenti ta' rappurtar tad-dejta. Sabiex jiġi evitat piż amministrattiv u finanzjarju bla bżonn għall-bastimenti li jżuru l-istess portijiet b'mod frekwenti u regolari, l-Artikolu 9 jagħti s-setgħa lill-Istati Membri biex jeżentaw il-bastimenti mill-obbligi li ġejjin: in-notifika bil-quddiem dwar l-iskart (l-Artikolu 6); il-kunsinna obbligatorja tal-iskart iġġenerat mill-bastimenti (l-Artikolu 7(1)); il-ħlas tat-tariffa tal-iskart (l-Artikolu 8). L-Artikolu 9 jistabbilixxi żewġ kundizzjonijiet kumulattivi biex jiġu permessi l-eżenzjonijiet: il-bastiment ikun involut fi traffiku skedat b'portijiet tad-dħul frekwenti u regolari; u ikun hemm biżżejjed evidenza ta' arranġament biex tiġi żgurata l-kunsinna tal-iskart iġġenerat mill-bastimenti u tal-ħlas tat-tariffi f'port tul ir-rotta tal-bastiment. Madankollu, dawn il-kundizzjonijiet ma ġewx iddefiniti b'mod ċar fil-livell tal-UE sa issa, u b'hekk tħalla marġni wiesa' ta' diskrezzjoni għall-awtoritajiet tal-Istati Membri sabiex jiddeskrivu l-kunċetti ewlenin. B'konsegwenza ta' dan, ir-reġimi tal-eżenzjonijiet ivarjaw ferm bejn Stat Membru u ieħor u dan iqajjem il-ħtieġa li jiġu ċċarati ċerti kunċetti ewlenin. Kwistjoni addizzjonali tikkonċerna t-tipi ta' bastimenti li jistgħu jibbenefikaw mill-eżenzjoni – b'mod partikolari jekk id-dragi, id-dgħajjes tal-bdot jew il-laneċ li jagħmlu vjaġġi qosra jkunu jaqgħu fil-kamp ta' applikazzjoni tal-Artikolu 9. L-ewwel nett ta' min jinnota li l-Artikolu 9 ma jiddistingwix bejn il-kategoriji ta' bastimenti. Barra minn hekk, il-Kummissjoni tqis li l-bastimenti li l-port tat-tluq u l-port tal-wasla tagħhom ikunu l-istess port, għal dik ir-raġuni waħedha ma għandhomx jiġu esklużi mill-kamp ta' applikazzjoni tal-Artikolu 9. Jidher perfettament loġiku li bastiment jidħol f'port (uniku) li minnu jopera b'mod frekwenti u regolari fil-kuntest tat-traffiku skedat, b'mod li jkun ġġustifikat li tkun permessa eżenzjoni skont l-Artikolu 9, li l-uniku skop tagħha jkun is-simplifikazzjoni. Barra minn hekk, filwaqt li titqies id-definizzjoni tal-port, il-bastimenti li jipprovdu servizzi f'din iż-żona jew bejn it-terminals tal-istess port, għandhom ikunu jistgħu jagħmlu użu mid-dispożizzjonijiet tal-Artikolu 9, diment li jikkonformaw ukoll mal-kundizzjonijiet ta' biżżejjed arranġamenti għall-ħlas u għall-kunsinna f'intervalli xierqa. Il-kwalità tal-evidenza ta' sostenn għat-talba ta' eżenzjoni hija ta' importanza ewlenija għall-funzjonament kif suppost tar-reġim tal-eżenzjonijiet. Abbażi tal-gwida pprovduta minn organizzazzjonijiet nazzjonali jew reġjonali, il-Kummissjoni tikkunsidra li l-evidenza li ġejja, meħuda flimkien, għandha titqies bħala "biżżejjed" meta tiġi ppreżentata mill-operatur tal-bastiment: evidenza ta' kuntratt iffirmat, jew kuntratti, li jkopru kull tip ta' skart iġġenerat mill-bastimenti, ma' port jew ma' kuntrattur irreġistrat tal-iskart fil-port li fih l-iskart irid jiġi kkonsenjat, flimkien mal-frekwenza li biha l-iskart se jiġi kkonsenjat lil dawn il-faċilitajiet; irċevuti u provi oħra li l-kuntratt jew l-arranġament huma attivi; evidenza li dawn l-arranġamenti huma aċċettabbli għall-port li jirċievi l-iskart iġġenerat mill-bastimenti, għall-port/ijiet li għalihom qed issir applikazzjoni għal eżenzjoni u għall-portijiet oħra tul ir-rotta. Ir-rekwiżit ta' kuntratt jeskludi l-prattika ta' aċċettazzjoni ta' eżenzjoni abbażi ta' żjarat frekwenti waħedhom. L-evidenza għandha tiġi ssupplimentata bi prova li l-kuntratt huwa f'użu attiv u implimentat fil-prattika, sabiex jiġi evitat l-abbuż tar-reġim tal-eżenzjonijiet. L-aħħar punt fih referenza għall-aċċettabbiltà tal-arranġament mill-port li fih ikun sar il-kuntratt. Dan ir-rekwiżit jgħin sabiex jiġu evitati sitwazzjonijiet li fihom l-awtorità tal-port lanqas biss tkun taf li l-bastiment kien ġie eżentat minn Stat Membru ieħor abbażi ta' żjarat frekwenti f'port speċifiku. Il-piż li jintbagħat it-tagħrif rikjest huwa tal-operatur tal-bastiment. Minkejja li l-Artikolu 9 ma jirrikjedix b'mod espliċitu li l-arranġament għall-kunsinna u għall-ħlas tat-tariffa jrid isir f'port li jinsab fi Stat Membru, jista' jkun hemm problemi minħabba l-arranġamenti li jsiru f'portijiet li mhumiex tal-UE, peress li dawn mhux neċessarjament jikkonformaw mal-kundizzjonijiet previsti fid-Direttiva u jiġu vverifikati u infurzati. Għal dik ir-raġuni, il-portijiet li jagħtu eżenzjoni abbażi ta' arranġamenti li jkunu saru 'l barra mill-UE, għandhom jivvalutaw dawn l-arranġamenti skont ir-rekwiżiti tad-Direttiva fir-rigward ta' biżżejjed faċilitajiet adegwati ta' akkoljenza, il-monitoraġġ tal-kunsinna u tal-ħlas tat-tariffi, u f'każ ta' dubju ma għandhomx jaċċettaw dawk l-arranġamenti bħala "biżżejjed evidenza" skont it-tifsira tal-Artikolu 9(1). Normalment l-applikazzjoni għal eżenzjoni ssir mill-aġent tal-bastiment jew mill-kumpanija/mill-operatur tat-trasport bil-baħar lill-awtorità kompetenti tal-Istat Membru li fih ikun jinsab il-port. L-awtorità maħtura titlob evidenza tat-traffiku skedat tal-bastiment, kif ukoll evidenza tal-arranġament fis-seħħ għall-ġestjoni tal-iskart. Id-durata tal-validità tal-eżenzjonijiet tvarja ħafna fost l-Istati Membri. Sabiex jiġi evitat l-abbuż, il-Kummissjoni hija tal-opinjoni li l-perjodu massimu ta' validità tal-eżenzjonijiet għandu jkun ta' ħames snin, skont il-bidliet fix-xejra tat-traffiku tal-bastiment. Fi kwalunkwe każ, l-eżenzjoni ma għandhiex testendi lil hinn mid-durata tal-arranġament dwar il-ġestjoni tal-iskart. Ladarba l-eżenzjoni tkun ingħatat, jitqies li hija prassi tajba li jinħareġ ċertifikat ta' eżenzjoni, li jista' jkun fih it-tagħrif rilevanti kollu dwar l-eżenzjoni, bħar-referenza għall-obbligi li ġie eżentat minnhom il-bastiment, il-kundizzjonijiet tal-validità u d-data u l-post tal-ħruġ. Iċ-ċertifikat ta' eżenzjoni l-aħjar li jinżamm abbord il-bastiment il-ħin kollu sabiex tintwera l-konformità. L-Artikolu 9(2) jirrikjedi li l-Kummissjoni tiġi informata fuq bażi regolari (minn tal-inqas darba fis-sena) mill-Istati Membri dwar l-eżenzjonijiet li ngħataw. Dan jista' jsir bil-miktub jew preferibbilment permezz ta' rappurtar fis-SafeSeaNet, li tintuża bħala bażi għas-Sistema Komuni ta' Tagħrif u ta' Monitoraġġ. L-Istati Membri għandhom jiżguraw li jkunu fis-seħħ il-proċeduri ta' kontroll kif suppost għall-bastimenti eżentati u li dawn ikunu soġġetti għall-spezzjoni fuq bażi regolari (minn tal-inqas darba fis-sena), sabiex jiġi vverifikat li jsegwu l-arranġamenti ta' kunsinna tal-iskart, kif rikjest fl-Artikolu 11(1) tad-Direttiva. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Wara li kkunsidrat l-ismijiet imressqa ta' dawk nominati mill-Istati Membri, L-Artikolu 5(1) tad-Deċiżjoni 95/319/KE jistipula li l-Kumitat għandu jkun jikkonsisti minn membru sħiħ minn kull Stat Membru u li jista' jinħatar membru supplenti għal kull membru sħiħ. L-Artikolu 5(2) ta' dik id-Deċiżjoni jistipula li l-membri sħaħ u dawk supplenti tal-Kumitat għandhom jinħatru mill-Kummissjoni fuq proposta mill-Istat Membru. L-Artikolu 5(3) ta' dik id-Deċiżjoni jistipula li t-terminu tal-kariga tal-membri tal-Kumitat għandu jkun ta' tliet snin u li l-ħatra tagħhom għandha tkun tiġġedded. Il-mandat preċedenti tal-Kumitat intemm fil-31 ta' Diċembru 2015. Għaldaqstant il-Kummissjoni għandha taħtar il-membri ta' dan il-Kumitat abbażi tal-proposti mill-Istati Membri għal perjodu ta' tliet snin, ADOTTAT DIN ID-DEĊIŻJONI: (1) Il-persuni msemmija fl-Anness ta' din id-Deċiżjoni huma maħtura bħala membri sħaħ u supplenti tal-Kumitat ta' Spetturi Anzjani fuq ix-Xogħol għal perjodu ta' tliet snin mill-1 ta' Jannar 2016 sal-31 ta' Diċembru 2018. Magħmul fi Brussell, il-31 ta' Marzu 2016. L-attivitajiet kummerċjali tal-impriżi kkonċernati huma: Rhône Capital hija ditta ta' ekwità privata, AP tipprovdi servizzi konsultattivi dwar l-investiment, Garda tipprovdi servizzi domestiċi u internazzjonali ta' protezzjoni u servizzi ta' sigurtà fejn jidħlu flus kontanti. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301), bl-email lil COMP-MERGER-REGISTRY@ec.europa.eu jew bil-posta, bin-numru ta' referenza M.7988 — Rhône Capital/AP/GardaWorld Security, f'dan l-indirizz: Il-lista mħejjija minn dan il-Kumitat tan-NU tinkludi lil: persuni fiżiċi jew ġuridiċi, entitajiet, korpi u gruppi assoċjati mal-Al Qaida; kif ukoll persuni ġuridiċi, entitajiet u korpi li huma proprjetà ta' kwalunkwe wieħed jew waħda minn dawn il-persuni, entitajiet, korpi u gruppi assoċjati, jew li huma kkontrollati minnhom jew jappoġġjawhom mod ieħor. L-atti jew l-attivitajiet li jindikaw li individwu, grupp, impriża, jew entità huma "assoċjati ma'" Al-Qaida, jinkludu: il-parteċipazzjoni fl-iffinanzjar, l-ippjanar, l-iffaċilitar, it-tħejjija jew it-twettiq ta' atti jew attivitajiet li jsiru minn, jew flimkien mal-Al-Qaida jew minn kull ċellola, grupp affiljat, grupp żgħir li jinqata' minnha jew derivat minnha, taħt isimhom, f'isimhom jew b'appoġġ għalihom; il-forniment, il-bejgħ jew it-trasferiment ta' armi u materjal relatat ma' xi wieħed minnhom; ir-reklutaġġ għal xi wieħed minnhom; jew xi forma oħra ta' appoġġ għall-atti jew l-attivitajiet ta' xi wieħed minnhom. Fit-28 ta' Marzu 2016, il-Kunsill tas-Sigurtà tan-NU approva ż-żieda ta' Nayef Salam Muhammad Ujaym Al-Hababi fil-lista tal-Kumitat tas-Sanzjonijiet tal-Al-Qaida Nayef Salam Muhammad Ujaym Al-Hababi jista', fi kwalunkwe waqt, jippreżenta talba lill-Ombudsperson tan-NU, flimkien ma' kwalunkwe dokumentazzjoni ġustifikattiva, sabiex terġa' tiġi kkunsidrata d-deċiżjoni li jiġi inkluż fil-lista tan-NU msemmija hawn fuq. Talba bħal din għandha tintbagħat fl-indirizz li ġej: Għal aktar informazzjoni ara https://www.un.org/sc/suborg/en/sanctions/1267/aq_sanctions_list/procedures-for-delisting. Il-miżuri li ġejjin tar-Regolament (KE) Nru 881/2002 japplikaw għall-persuni u l-entitajiet li jinsabu fl-Anness I: l-iffriżar tal-fondi u tar-riżorsi ekonomiċi kollha li jappartjenu lill-individwi u lill-entitajiet ikkonċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) milli jagħmel disponibbli fondi u riżorsi ekonomiċi lill-individwi u lill-entitajiet ikkonċernati jew għall-benefiċċju tagħhom, kemm direttament kif ukoll indirettament (l-Artikoli 2 u 2a); kif ukoll il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kwalunkwe mill-individwi jew entitajiet ikkonċernati, kemm direttament kif ukoll indirettament (l-Artikolu 3). L-Artikolu 7a tar-Regolament (KE) Nru 881/2002 jipprevedi proċess ta' rieżami fejn jiġu ppreżentati l-osservazzjonijiet dwar ir-raġunijiet għall-inklużjoni fil-lista minn dawk li jkunu elenkati. L-individwi u l-entitajiet miżjudin fl-Anness I permezz tar-Regolament ta' Implimentazzjoni (UE) Nru 2016/473 jistgħu jagħmlu talba lill-Kummissjoni biex isiru jafu r-raġunijiet għall-inklużjoni tagħhom fil-lista. Din it-talba għandha tintbagħat lil: Qed tinġibed ukoll l-attenzjoni tal-individwi u tal-entitajiet ikkonċernati għall-possibbiltà li jikkontestaw ir-Regolament ta' Implimentazzjoni (UE) 2016/473 quddiem il-Qorti Ġenerali tal-Unjoni Ewropea, f'konformità mal-kundizzjonijiet stipulati fir-raba' u fis-sitt paragrafi tal-Artikolu 263 tat-Trattat dwar il-Funzjonament tal-Unjoni Ewropea. Għall-korrettezza, qed tinġibed l-attenzjoni tal-individwi u l-entitajiet inklużi fl-Anness I għall-possibbiltà li jressqu applikazzjoni quddiem l-awtoritajiet kompetenti fl-Istat(i) Membru/i rilevanti, kif elenkati fl-Anness II tar-Regolament (KE) Nru 881/2002, sabiex jiksbu awtorizzazzjoni biex jużaw fondi u riżorsi ekonomiċi ffriżati għal bżonnijiet essenzjali jew għal pagamenti speċifiċi skont l-Artikolu 2a ta' dan ir-Regolament.
Extracted from C_115_2016.html